พอดีเลิกฉีดยาคุมมาได้2เดือนกว่าๆค่ะ แต่ประจำเดือนยังไม่หยุด ตอนนี้ใช้แผ่นอนามัยมาตลอดค่ะ มาไม่เยอะ แต่มาตลอดค่ะ ไม่ทราบเป็นผลข้างเคียงหรือร้านแรงถึงขั้นต้องไปพบแพทย์ไหมคะ
สวัสดีค่ะการใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยผลข้างเคียงจากการใช้ยาคุมแบบฉีดนั้น อาจทำให้มีเลือดออกผิดปกติทางช่องคลอดได้ แต่มักเป็นแบบกระปริดกระปรอย ไม่ได้ออกมากติดต่อกันเป็นเดือนดังกล่าวมาดังนั้นการมีเลือดออกแม้จะกระปริดกระปรอย แต่ออกติดต่อกันเป็นเดือนแล้ว น่าจะมีความผิดปกติอื่นๆด้วยเช่นการติดเชื้อหรือมีเนื้องอกของอวัยวะภายในอุ้งเชิงกรานได้ ควรจะไปพบแพทย์เพื่อตรวจเพิ่มเติม ควรงดการมีเพศสัมพันธ์ไปก่อน ไม่ซื้อยาปรับฮอร์โมนมาใช้เอง